شيماء جمال

شيماء جمال (30 يناير 1980 – يونيو 2022) كانت اعلاميه و مذيعه مصريه، اشتهرت بتقديمها برنامج "المشاغبه" على قناة إل تي سي (LTC) المصريه.

 حياتها 
اتولدت شيماء جمال فى محافظة الجيزه فى مصر، يوم 30 يناير 1980. دخلت مجال الاعلام و ابتدت تشتغل مقدمة برامج فى قناة LTC، و قدمت برنامج "المشاغبه"، اللى اتشهر جدا. سنة 2017 عملت جدل كبير بعد ما ظهرت فى حلقه ادعت فيها انها بتشم مادة بيضا، وقالت انها هيروين، وده اللى خلى المجلس الاعلى لتنظيم الاعلام يوقفها عن الشغل لمدة تلات شهور. بعد كده وضحت ان الماده دى ماكانتش مخدرات، لكن كانت سكر بودرة للتمثيل، و قدمت اعتذار رسمى. بعد ما فترة الايقاف خلصت، كملت شغل فى الاعلام على قنوات تانيه، زى قناة "الحدث اليوم"، و شاركت فى بعض المشاهد التمثيليه الجريئه.

 حياتها الخاصه 
شيماء كانت متجوزه من القاضى ايمن حجاج (نائب رئيس مجلس الدولة) جواز عرفى حسب التحقيقات الرسميه.

 مقتلها 
شيماء جمال اتقتلت على ايد جوزها القاضى ايمن حجاج فى شهر يونيو 2022. وحسب التحقيقات الرسميه، حجاج استدرج شيماء لمزرعه فى منطقة البدرشين فى محافظة الجيزه، و هناك ضربها على راسها وخنقها لحد الموت، وساعده شريكه فى الجريمه (حسين الغرابلى).

بعد القتل، دفنو الجثه فى حفره جوه المزرعه وكبو عليها مواد كيميائيه (مية نار) عشان يخفو معالمها. وفضلت مختفيه كام يوم لحد ما شريكه فى الجريمه بلغ عن الواقعه، و ده اللى كشف مكان الجثه وخلى النيابه تفتح تحقيق موسع انتهى بإدانة المتهمين.

بعد محاكمه استمرت شهور، قضت المحكمه باعدام ايمن حجاج و شريكه، بعد ما الادله اثبتت تورطهم فى القتل العمد مع سبق الاصرار و الترصد. وفى مارس 2025، ايدت محكمة النقض الحكم عشان يبقى نهائى وواجب التنفيذ. القضيه دي عملت ضجه كبيره فى الراى العام المصرى، وسلطت الضوء على قضايا العنف الاسرى والجرائم ضد الستات فى المجتمع.

 مصادر 

 لينكات برانيه 


تصنيف:جرائم يونيو 2022 فى افريقيا
تصنيف:مذيعات مصريات
تصنيف:مصريات فى القرن 21
تصنيف:ضحايا قتل مصريين